ജില്ലാതല പട്ടയവിതരണം നാളെ വിതരണം ചെയ്യുന്നത് 108 പട്ടയങ്ങള് ആലപ്പുഴ: സംസ്ഥാന സര്ക്കാരിന്റെ നൂറുദിന കര്മ്മ പരിപാടിയുടെ ഭാഗമായി എല്ലാവര്ക്കും ഭൂമി എന്ന ലക്ഷ്യം പൂര്ത്തീകരിക്കുന്നതിനായുള്ള പട്ടയ വിതരണ മേളയുടെ ഉദ്ഘാടനം നാളെ രാവിലെ 11.30 ന് മുഖ്യമന്ത്രി പിണറായി വിജയന് ഓണ്ലൈനായി നിര്വ്വഹിക്കും. റവന്യൂ ഭവന നിര്മ്മാണ വകുപ്പ് മന്ത്രി കെ. രാജന് അധ്യക്ഷത വഹിക്കും. ആലപ്പുഴ സെന്റ് ജോസഫ്സ് ഗേള്സ് ഹയര് സെക്കന്ഡറി സ്കൂളില് വച്ചാണ് ജില്ലാതല പട്ടയമേള. ഫിഷറീസ് മന്ത്രി സജി ചെറിയാന്, കൃഷി മന്ത്രി പി. പ്രസാദ്, എംപിമാരായ എ.എം. ആരിഫ്, കൊടിക്കുന്നില് സുരേഷ്, എം.എല്.എമാരായ എച്ച്. സലാം, പി.പി ചിത്തരഞ്ജന്, തോമസ് കെ. തോമസ്, ദലീമ ജോജോ, രമേശ് ചെന്നിത്തല, യു. പ്രതിഭ, എം.എസ്. അരുണ്കുമാര്, ജില്ലാ പഞ്ചായത്ത് പ്രസിഡന്റ് കെ.ജി രാജേശ്വരി, നഗരസഭാധ്യക്ഷ സൗമ്യ രാജ്, ജില്ലാ കലക്ടര് എ. അലക്സാണ്ടര്, ലാന്ഡ് റവന്യൂ കമ്മിഷണര് കെ. ബിജു, നഗരസഭ കൗണ്സിലര് അഡ്വ. റീഗോ രാജു തുടങ്ങിയവര് പങ്കെടുക്കും. അമ്ബലപ്പുഴ, കുട്ടനാട് താലൂക്കിലെ പട്ടയ വിതരണവും ജില്ലാതല മേളയില് നടത്തും.ആകെ 108 പട്ടയങ്ങളാണ് ജില്ലയില് വിതരണം ചെയ്യുന്നത്. ചേര്ത്തല താലൂക്കിലെ പട്ടയവിതരണം നഗരസഭ ടൗണ്ഹാളില് നടക്കും. കൃഷി വകുപ്പ് മന്ത്രി പി. പ്രസാദ് പട്ടയം വിതരണം ചെയ്യും. എ.എം.ആരിഫ് എംപി, ദലീമ ജോജോ എംഎല്എ, നഗരസഭ അധ്യക്ഷ ഷേര്ളി ഭാര്ഗവന്, ജനപ്രതിനിധികള് തുടങ്ങിയവര് പങ്കെടുക്കും. കാര്ത്തികപ്പള്ളി താലൂക്കിലെ പട്ടയവിതരണം വൈകിട്ട് മൂന്നിന് ഹരിപ്പാട് റവന്യൂ ടവറില് നടക്കും. രമേശ് ചെന്നിത്തല എം.എല്.എ. പങ്കെടുക്കും. മാവേലിക്കര താലൂക്കിലെ പട്ടയവിതരണം രാവിലെ 11.30ന് മിനി സിവില് സ്റ്റേഷനില് നടക്കും. എം.എസ്. അരുണ്കുമാര് എം. എല്. എ പങ്കെടുക്കും. ചെങ്ങന്നൂര് താലൂക്കിലെ പട്ടയവിതരണം രാവിലെ 11.30ന് താലൂക്ക് ഓഫീസില് നടക്കും. കോവിഡ് മാനദണ്ഡപ്രകാരമാണ് ചടങ്ങുകള്. പട്ടയ വിതരണവുമായി ബന്ധപ്പെട്ട എല്ലാ ഒരുക്കങ്ങളും പൂര്ത്തിയായതായി ജില്ലാ കലക്ടര് എ. അലക്സാണ്ടര് അറിയിച്ചു.